cyanic-selkie/wikianc huggingface dataset:
หลี่ อี้เฟิง
2007–2013: เข้าวงการ สะสมประสบการณ์
หลี่อี้เฟิง เริ่มต้นงานแสดงในปี 2009 กับละครเรื่อง The Prince of Tennis 2 ซึ่งดัดแปลงมากจากการ์ตูนญี่ปุ่น The Prince of Tennis เขาแสดงบท Zuo Bo คือ Saeki Kojirou ในการ์ตูนต้นฉบับ ในปีเดียวกันหลี่อี้เฟิงได้ออกอัลบั้มเพลงเต็มครั้งแรก คือ Mr Child
ในปี 2011 เขาเป็นที่รู้จักมากขึ้นจากการรับบท เซี่ยง อวิ่นเชา (Xiang Yunchao) ในละครไต้หวันเรื่อง Sunny Happiness ซึ่งเป็นละครฮิต เรทติ้งสูงทั้งในไต้หวันและจีน เขาได้รับรางวัล ดาวรุ่งชายยอดเยี่ยม (The Best New Actor award) จาก China TV Drama Awards จากละครเรื่องนี้เอง และยังเขามีโอกาสได้แสดงภาพยนตร์เป็นครั้งแรก ในภาพยนตร์เรื่อง Lovesick ร่วมกับ หลินอี้เฉิน และ เฉินป๋อหลิน
ในปี 2012 หลังจากละครเรื่อง White Lies ซึ่งเขารับบทเป็น Jiang Xiyu เด็กหนุ่มออทิสติก ออกอากาศ เขาได้รับคำชมมากในฝืมือการแสดงในเรื่องนี้
ในปี 2013 เขาเล่นละครเรื่อง The Return of a Princess และได้รับรางวัล ไอดอลนักแสดงยอดเยี่ยม (The Best Acting Idol award) จาก China TV Drama Awards และ นักแสดงชายยอดนิยม (The Most Popular Actor award) จาก LeTV Awards.
2014–2015: Breakthrough
ในปี 2014 ผลงานเปลี่ยนชีวิตของหลี่อี้เฟิง ได้ออกอากาศ นั่นคือ ละครแอคชั่นแฟนตาซี มหัศจรรย์กระบี่เจ้าพิภพ (Swords of Legends) หรือ กู่เจี้ยนฉีถาน เขารับบทตัวเอก คือ "ไป๋หลี่ถูซู" (Baili Tusu) ละครเรื่องนี้ประสบความสำเร็จมาก ทั้งกระแส และเรทติ้งผู้ชมทางโทรทัศน์ รวมถึงยอดชมออนไลน์  ความนิยมของเขาพุ่งสูงขึ้นอย่างรวดเร็ว และกลายเป็นดาราแถวหน้าในวงการบันเทิงของจีนอย่างสวยงาม  หลี่อี้เฟิงเป็นนักแสดงคนแรกที่ได้รับรางวัล the Newcomer award จาก Elle Style Award และเขาได้ออกหนังสืออัตชีวประวัติเล่มแรก A Once in a Lifetime Moment ในเวลาต่อมา
หลี่อี้เฟิงรักษาความนิยมของเขาอย่างมั่นคงด้วยละครฮิต อีก 2 เรื่องในปี 2015 คือ ละครพีเรียด ตำนานรักตระกูลน้ำหอม (Legend of Fragrance) ซึ่งเขาเล่นคู่กับ ถังเยียน และ เว็บดราม่า บันทึกจอมโจรแห่งสุสาน (The Lost Tomb ) ในบท "อู๋เสีย" (Wu Xie) ซึ่งดัดแปลงมาจากนิยายขายดี Daomu Biji ในปีเดียวกันเขารับหน้าที่เป็นโปรดิวเซอร์ในรายการวาไรตี้ ''Lets Go! Go! Go!''
ภาพยนตร์ของเขา 2 เรื่องต่อมาของเขา คือ Forever Young เป็นภาพยนตร์ฝีมือกำกับเรื่องแรกของ เหอ จย่ง (He Jiong) หรือ อาจารย์เหอ พิธีกรชื่อดังจากรายการ Happy Camp และ ภาพยนตร์โรแมนติกดราม่า รักหมดใจนายซุปตาร์ (Fall in Love Like a Star) ซึ่งสร้างโดยอิงกระแสคู่ขวัญระหว่าง หลี่อี้เฟิง และหยางมี่ จากละคร มหัศจรรย์กระบี่เจ้าพิภพ แน่นอนว่าได้รับเสียงวิจารณ์จากนักวิจารณ์พอสมควร แต่เขาสามารถตีกลับกระแสวิจารณ์ ได้ในเดือนธันวาคม 2015 ด้วยบทสมทบในภาพยนตร์ทำเงิน Mr. Six ของผู้กำกับดัง กวน หู (Guan Hu) หนังทำรายได้เป็นอันดับ 1 ของ Box office จีน และได้รับเสียงวิจารณ์ที่ดี  หลี่อี้เฟิงคว้ารางวัล นักแสดงสมทบชายยอดเยี่ยม Best Supporting Actor award จากเวทีใหญ่สายภาพยนตร์อย่าง 33rd Hundred Flowers Awards ได้จากบทบาทในเรื่องนี้ด้วย
เพลงประกอบภาพยนตร์เรื่อง รักหมดใจนายซุปตาร์ (Fall in Love Like a Star) "Please Contact Me" ซึ่งหลี่อี้เฟิง ขับร้องเองนั้น ยังได้ไอดอลสาวชื่อดังจากเกาหลีใต้ ยุนอา (Yoona) Girls' Generation มาเป็นนางเอก MV
จากความสำเร็จของเขา หลี่อี้เฟิงได้รับการจัดอันดับ อยู่ในลำดับที่ 9 ของคนดังผู้ทรงอิทธิพลในวงการบันเทิงของจีน Forbes Chinese Celebrity list 2015 ด้วยมูลค่าทางการตลาดราวๆ 69 ล้านหยวน (10.5 ล้านดอลลาร์ หรือ 9.6 ล้านยูโร) และเขายังได้รับการยกย่องเป็น "Most Commercially Valuable Celebrity" จาก CBN Weekly อีกด้วย
2016–present: Mainstream popularity
ในปี 2016 เขารับบทนำ "จางเสี่ยวฝาน" และ"กุ่ยลี่" (Zhang Xiaofan / Gui Li) ในละครเรื่อง จูเซียน กระบี่เทพสังหาร ภาค 1, 2 (Noble Aspirations, The Legend of Chusen) ซึ่งดัดแปลงมาจากนิยายดัง Zhu Xian ร่วมกับ จ้าวลี่อิง และ หยางจื่อ ละครได้รับกระแสชื่นชมที่ดี  และมียอดเข้าชมมากกว่า 2.8 หมื่นล้าน เป็น 1 ในละครซึ่งมียอดเข้าชมสูงสุด
ยูลียา ตือมอแชนกอ
ยูลียา วอลอดือมือริวนา ตือมอแชนกอ (Ю́лія Володи́мирівна Тимоше́нко) เกิดเมื่อวันที่ 27 พฤศจิกายน พ.ศ. 2503 ในเมืองดนีปรอแปตร็อวสก์ ในประเทศยูเครน เป็นนายกรัฐมนตรีหญิงคนแรกของประเทศยูเครน ยูเลียเป็นนักการเมืองและเป็นผู้นำพรรคบัตกิวฌือนา (Батькiвщина, แปลว่า ปิตุภูมิ) ก่อนหน้าที่จะทำงานทางการเมือง เธอเป็นนักธุรกิจที่ประสบความสำเร็จสูงในอุตสาหกรรมก๊าสปิโตรเลียม และนับเป็นหนึ่งในบุคคลที่ร่ำรวยที่สุดในยูเครน
หลี่ อี้เฟิง
2016–present: Mainstream popularity
จากนั้นเขารับเล่นละครพีเรียด ปี ค.ศ. 1940 แนวจารชนสายลับ เฉินเซิน จารชนหน้าหยก (Sparrow) ในบท "เฉินเซิน" (Chen shen) ตัวเอกของเรื่อง ละครเรื่องนี้ประสบความสำเร็จมาก ได้รับคำวิจารณ์ที่ดีทั้งในด้านการแสดงและบทละคร เป็นละครที่ทำเรทติ้งได้สูงที่สุด ในละครแนวสงครามตั้งแต่อดีตจนถึงปัจจุบัน โดยทำเรทติ้งระหว่างออกอากาศสูงที่สุดได้ถึง 2.46 หลี่อี้เฟิงสามารถคว้ารางวัล นักแสดงชายยอดเยี่ยม (The Best Actor award) จากเวทีใหญ่ China TV Golden Eagle Award ได้จากละครเรื่องนี้ด้วย
ยูลียา ตือมอแชนกอ
ยูลียาเคยเป็นพันธมิตรคนสำคัญที่สุดของผู้นำฝ่ายค้าน คือ นายวิกเตอร์ ยูเชงโก (ยูลียาเคยเป็นรองนายกรัฐมนตรี สมัยที่เขาเป็นนายกฯ) และมีประวัติที่ดีเยี่ยมในช่วงการเลือกตั้งประธานาธิบดี เมื่อปี พ.ศ. 2547 นอกจากนี้ยูลียายังเป็นผู้นำคนสำคัญในการปฏิวัติสีส้ม ที่มีแรงผลักดันจากการเลือกตั้งหลายครั้งก่อนนั้น และในที่สุดก็ส่งผลให้ยูเชงโกได้ครองอำนาจ ในช่วงดังกล่าวสื่อสิ่งพิมพ์บางรายให้สมญานามเธอว่า "โยนออฟอาร์ก" แห่งการปฏิวัติสีส้ม และเมื่อวันที่ 28 กรกฎาคม พ.ศ. 2548 นิตยสารฟอบส์ ก็จัดอันดับให้เธอเป็นอันดับที่สามในบรรดาสตรีที่ทรงอำนาจที่สุดในโลก รองจากกอนโดลีซซา ไรซ์ แห่งสหรัฐอเมริกา และมาดามอู๋ อี๋ ของจีน
หลี่ อี้เฟิง
2016–present: Mainstream popularity
ในปี 2017 หลี่อี้เฟิง รับบทนำ "ฟางมู่" (Fang Mu) ในภาพยนตร์แนวอาชญากรรม Guilty of Mind ซึ่งดัดแปลงมาจากนิยาย Evil Minds โดย Lei Mi ปีนี้เขาอยู่ในลำดับที่ 11 Forbes Chinese Celebrity list 2017 ด้วยมูลค่าทางการตลาดราวๆ 100 ล้านหยวน
ยูลียา ตือมอแชนกอ
ประวัติ
ยูลียาจบการศึกษาจากมหาวิทยาลัยแห่งแคว้นดนีปรอแปตร็อวสก์ และได้รับปริญญาด้านเศรษฐศาสตร์-ไซเบอร์เน็ต เมื่อ พ.ศ. 2527 และเข้าศึกษาต่อเพื่อรับปริญญาเอกสาขาเศรษฐศาสตร์ ทั้งนี้เธอได้ทำงานวิจัยกว่า 50 ชิ้น
หลี่ อี้เฟิง
2016–present: Mainstream popularity
ในปี 2018 เขารับแสดงภาพยนตร์แอคชั่นผจญภัย เจิ้งไค ฮีโร่เกรียนกู้โลก (Animal World) ดัดแปลงมาจากการ์ตูนญี่ปุ่น ไคจิ กลโกงเกมมรณะ (Ultimate Survivor Kaiji) ในบท "เจิ้งไคซือ" (Zheng Kaisi) หนังได้รับกระแสวิจารณ์ที่ดี เปิดตัวสัปดาห์แรกที่จีนด้วยรายได้กว่า 1 พันล้านบาท เป็นภาพยนตร์ทำเงินอันดับ 1 ในสัปดาห์แรกที่เข้าฉาย
ยูลียา ตือมอแชนกอ
ประวัติ
ยูลียาเริ่มทำงานเป็นนักเศรษฐศาสตร์ในโรงงานวิศวกรรมเครื่องกลดนีปรอแปตร็อวสก์ จากนั้นเมื่อ พ.ศ. 2532 ได้ตั้งเครือข่ายร้านเช่าวิดีโอ ซึ่งเติบโตจนประสบความสำเร็จอย่างดี หลังจากการล่มสลายของสหภาพโซเวียต เธอได้บริหารบริษัทด้านพลังงาน และประสบความสำเร็จอย่างสูงเช่นกัน ในระหว่าง พ.ศ. 2533 – 2541 โดยในช่วง พ.ศ. 2538 - 2540 นั้น ได้เป็นประธานบริษัทกิจการพลังงาน และได้เป็นผู้สนับสนุนหลักของก๊าซธรรมชาติในรัสเซียเมื่อปี พ.ศ. 2539 ในช่วงเวลาดังกล่าว เธอได้รับสมญาว่า เจ้าหญิงแห่งแก๊ส
หลี่ อี้เฟิง
2016–present: Mainstream popularity
ต้นปี 2020 ละครโรแมนติกดราม่า Wait in Beijing  ออกอากาศในวันที่ 23 กุมภาพันธ์ เป็นผลงานทางจอแก้วในรอบ 3 ปีของเขา  และละครพีเรียดตำรวจสายลับ มหาอำนาจแห่งความลับ (Fearless Whispers) ออกอากาศในวันที่ 6 พฤศจิกายน ได้รับกระแสตอบรับดีมาก ทำเรตติ้งเป็นอันดับ 1 ตลอดระยะเวลาออกอากาศ หลี่อี้เฟิง ติดอันดับ 1 ชาร์ตดัชนีนักแสดง Vlinkage ตั้งแต่วันแรกที่ละครออกอากาศจนละครจบ และเป็นลำดับ 1 ของชาร์ต Datawin 2020 สาขานักแสดงละครพีเรียด
ยูลียา ตือมอแชนกอ
ประวัติ
ด้านชีวิตครอบครัว ยูลียาสมรสกับโอเลสซานเดอร์ ตือมอแชนกอ เมื่อ พ.ศ. 2522
อาชีพทางการเมือง
ยูลียาได้ก้าวสู่วงการการเมือง เมื่อ พ.ศ. 2539 และได้รับเลือกเป็นผู้แทนราษฎร โดยได้รับคะแนนเสียงถึง 92.3% ในพื้นที่ของเธอ ครั้นเมื่อ พ.ศ. 2541 ได้รับเลือกและเป็นประธานคณะกรรมการงบประมาณรัฐสภา พ.ศ. 2545 ได้รับเลือกอีก และได้เป็นถึงรองนายกรัฐมนตรีฝ่ายกิจการเชื้อเพลิงและพลังงาน ของรัฐบาลนายวิคเตอร์ ยูเชงโก
หลี่ อี้เฟิง
2016–present: Mainstream popularity
ต้นปี 2022 "กระจกสองนครา" (Mirror: A Tale of Twin Cities) ละครพีเรียดแฟนตาซีฟอร์มยักษ์ ซึ่งเขารับบทนำ "ซูหมอ" (Su Mo) จ้าวสมุทร ได้ฤกษ์ออกอากาศในวันที่ 16 มกราคม 2022 โดยกระจกสองนคราเป็นละครทำเงินสูงสุดอันดับ 2 ปี 2021 ของค่ายละครยักษ์ใหญ่ Huace และเป็นซีรีส์ที่มียอดผู้ชมแอคทีฟสูงเป็นลำดับที่ 2 ของ Youku และ อันดับที่ 4 ของ Tencent จากไตรมาสแรกปี 2022
ยูลียา ตือมอแชนกอ
อาชีพทางการเมือง
ยูลียาได้สร้างผลงานเป็นที่ยอมรับใน เมื่อได้ปฏิรูประบบพลังงานและเชื้อเพลิง (ก๊าซธรรมชาติ) ซึ่งเป็นปัญหาที่ซับซ้อนที่สุดของประเทศ ซึ่งสะสมมานาน
หลี่ อี้เฟิง
2016–present: Mainstream popularity
และเขายังรับบทนำในซีรีส์แนวสืบสวนอาชญากรรมเรื่องใหม่ ในโปรเจ็กต์ Light on series จาก iQiyi "คืนชำระแค้น" (Day Breaker)  โดยมีกำหนดออกอากาศวันที่ 22 พฤษภาคม 2022
ยูลียา ตือมอแชนกอ
นายกรัฐมนตรี
เมื่อวันที่ 24 มกราคม พ.ศ. 2548 ยูลียาได้รับการแต่งตั้งเป็นนายกรัฐมนตรีรักษาการ ในคณะรัฐบาลของยูเชงโก หลังจากได้ข้อยุติในการแต่งตั้งคณะรัฐมนตรี ยูลียาก็ได้รับการลงมติจากรัฐสภาเวิร์กโฮฟนา ราดา (รัฐสภา) เมื่อวันที่ 4 กุมภาพันธ์ พ.ศ. 2548 ด้วยคะแนนเสียงท่วมท้น 373 เสียง (จำนวนเสียงที่ต้องการเพื่อรับรองคือ 226 เสียง)
ความมีชื่อเสียงของยูลียา ทำให้เป็นที่กล่าวถึงทั้งในด้านบวกและด้านลบ เรื่องที่ถูกโจมตีมักจะเกี่ยวข้องกับดำเนินธุรกิจของเธอก่อนมารับตำแหน่ง อย่างไรก็ตาม ในประเทศยูเครน ผู้คนให้คะแนนนิยมแก่ยูลียาเป็นอย่างมาก ทั้งยังเป็นแบบผมทรง "เจ้าหญิง" ที่ถักผมคาดบนศีรษะคล้ายมงกุฎ ขณะที่นักวิจารณ์การเมืองบางท่านคาดการณ์ว่ายูลียาอาจก้าวขึ้นถึงตำแหน่งประธานาธิบดีก็เป็นได้
อย่างไรก็ตาม ความผันผวนทางการเมืองของยูเครน ทำให้ประธานาธิบดีประกาศยุบสภา ก่อนครบวาระ ทำให้เธอมีตำแหน่งนายกรัฐมนตรีจนถึงวันที่ 8 กันยายน พ.ศ. 2548 โดยมีระยะเวลาเพียง 8 เดือนเท่านั้น
อุทยานแห่งชาติซามาเรียกอร์จ
อุทยานแห่งชาติซามาเรียกอร์จ (Samaria Gorge) ตั้งอยู่ทางตะวันตกเฉียงใต้ของเกาะครีต ประเทศกรีซ ตั้งขึ้นเมื่อปี ค.ศ. 1953 มีเนื้อที่ 8 ตารางกิโลเมตร หรือ 5,000ไร่ ภายในอุทยานแห่งชาติมีโกรกธารขนาดใหญ่ กว้าง 3.5 เมตร ลึกกว่า 600 เมตร มีพรรณพืชท้องถิ่นกว่า 14 ชนิด และเป็นที่อยู่ของแพะป่าแห่งเกาะครีด
ซอส XO
ประวัติ
ซอส XO เกิดขึ้นในคริสต์ทศวรรษ 1980 ในฮ่องกง สำหรับอาหารกวางตุ้งโดยใช้อาหารทะเลแห้งที่สับหยาบ รวมทั้งหอยเชลล์แห้ง ( ) ปลา และกุ้ง ซึ่งปรุงด้วยพริก หัวหอม และกระเทียม ลักษณะเป็นซอสอาหารทะเลแห้งคล้ายซอสชาฉา ของชาวฮกเกี้ยน ภัตตาคาร Spring Moon ( ) ซึ่งเป็นร้านอาหารจีนของโรงแรมเพนนินซูลาฮ่องกง มักได้รับเครดิตในการเป็นผู้คิดค้นซอส XO แม้ว่าจะมีผู้แย้งว่ามาจากร้านอาหารอื่น ๆ ในบริเวณใกล้เคียงในย่านจิมซาจุ่ยของเกาลูน
เอสเตบัน ชาเบส
ในครั้งที่ชาเบสยังลงแข่งจักรยานประเภทสมัครเล่นอยู่นั้น เขาได้แชมป์ในรายการตูร์เดอลาฟว์นีร์ ในปี ค.ศ. 2011 ซึ่งเป็นรายการที่อดีตแชมป์ 5 คนของรายการตูร์เดอฟร็องส์เคยได้มาก่อน
ชาเบสเคยประสบอุบัติเหตุร้ายแรงบริเวณกระดูกไหปลาร้าด้านขวา กระดูกขมับด้านซ้าย กระดูกโหนกแก้ม และบริเวณกระดูกสฟีนอยด์ ทั้งยังมีอาการปอดถูกกดทับและมีแผลถลอก เมื่อครั้งที่ลงแข่งขันในรายการโตรเฟโอไลเกวลยาในปี ค.ศ. 2013
หลังจากนั้น ชาเบสก็ได้เซ็นสัญญาสองปีเพื่อลงแข่งให้กับทีมออริกากรีนเอ็ดจ์ในปี ค.ศ. 2014 และภายหลังจากที่ประสบความสำเร็จ ได้ที่ 5 ในรายการวูเอลตาอาเอสปันญา ทางต้นสังกัดออริกากรีนเอ็ดจ์ ได้ขยายสัญญาของชาเบสออกไปจาก 2 ปีเป็น 3 ปี
สถิติการแข่งขัน
ผลการแข่งขันในรายการใหญ่
อ้างอิง
1990
มันซัวร์
มันศูร อัชชิฮัยล์ (Mansoor Al-Shehail) (منصور الشهيل; เกิด 28 ตุลาคม ค.ศ. 1995) เป็นนักมวยปล้ำอาชีพชาวซาอุดีอาระเบียที่เซ็นสัญญากับ WWE ภายใต้ชื่อสังเวียน มันซัวร์ (Mansoor) เป็นนักมวยปล้ำชาวซาอุดีอาระเบียคนแรกที่เข้าร่วม WWE
สหพันธ์ฟุตบอลไนเจอร์
สหพันธ์ฟุตบอลไนเจอร์ (Fédération Nigerienne de Football, Nigerien Football Federation, หรือ FENIFOOT) เป็นหน่วยงานที่กำกับดูแลฟุตบอลในประเทศไนเจอร์ มีสำนักงานใหญ่ตั้งอยู่ที่นีอาเม ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศไนเจอร์รวมถึงฟุตบอลทีมชาติไนเจอร์
เนริยุส วัลสกิส
เนริยุส วัลสกิส (Nerijus Valskis; เกิด 4 สิงหาคม ค.ศ. 1987) เป็นนักฟุตบอลชาวลิทัวเนียในตำแหน่งกองกลางตัวรุก
เครื่องสร้างหิมะ
เครื่องสร้างหิมะเทียม หิมะเทียมจะสร้างโดย การที่นำความเย็นของน้ำมารวมตัวกัน ซึ่งจะทำให้เกิดเป็นก้อนน้ำแข็ง คนส่วนใหญ่จะใช้ข้อนี้เป็นหลัก โดยการที่นำก้อนน้ำแข็ง มาทำเป็นหิมะ และแกะสลักเป็นรูปและลวดลายต่างๆ แล้วแต่แบบที่ตนเองชอบ เช่น ลายหกเหลี่ยม ลายดอกไม้ ฯลฯ
ไกยเกษี
พระนางไกยเกษี เป็นพระธิดาของท้าวไกยเกษ กับพระมหาเทวีเจ้าประไภวดีหรือเกศินี เป็นพระอัครมเหสีองค์หนึ่งของท้าวทศรถ มีพระโอรสชื่อพระพรต มีพระเชษฐาคือเจ้าฟ้ายุทธชิตอุปราชย์เมืองไกยเกษ เมื่อครั้งพระอินทร์เชิญท้าวทศรถขึ้นไปปราบอสูรปทูตทันต์ที่ขึ้นไปรุกรานสวรรค์ ปทูตทันต์แผลงศรถูกเพลารถพระที่นั่งหักลง พระนางไกยเกษีเอาแขนสอดแทนเพลาที่หัก และสังหารอสูรตนนั้น ท้าวทศรถจึงพระราชทานพร เมื่อท้าวทศรถจะมอบราชบัลลังก์ให้พระราม นางจึงใช้โอกาสขอพรนั้น ให้พระพรตครองราชย์ก่อน และขอให้พระรามออกผนวชเป็นเวลา ๑๔ ปี นางจึงเป็นต้นเหตุให้พระรามเดินป่า และท้าวทศรถสิ้นพระชนม์ด้วยความตรอมพระทัยที่พรากจากโอรส นางถูกห้ามไม่ให้จุดไฟพระเพลิง หลังจากพิธีบรมศพ นางไปทูลขอลุแก่โทษและกราบทูลให้พระรามกลับมาครองราชย์
ลักษณะของนางไกยเกษี
กายสีนวลจันทร์ สวมมงกุฎนาง
โรงเรียนมงฟอร์ตวิทยาลัย
โรงเรียนมงฟอร์ตวิทยาลัย (อังกฤษ: Montfort College, ) เป็นโรงเรียนเอกชนลำดับที่สามในเครือคณะภราดาเซนต์คาเบรียล ก่อตั้งเมื่อ 16 มีนาคม พ.ศ. 2475 เพียงสามเดือนก่อนการปฏิวัติสยาม
มงฟอร์ตวิทยาลัยเดิมเป็นโรงเรียนชายล้วน ปัจจุบันเป็นโรงเรียนสหศึกษา แบ่งการเรียนการสอนออกเป็นสองแผนกได้แก่ แผนกประถมตั้งอยู่ที่ริมแม่น้ำปิง และแผนกมัธยมตั้งอยู่ที่ริมทางรถไฟ
ประวัติ
ชื่อเสียงของโรงเรียนอัสสัมชัญพระนครได้โน้มน้าวเด็กนักเรียนจากเชียงใหม่ไปศึกษาที่กรุงเทพตั้งแต่ พ.ศ. 2453 จนเมื่อนักเรียนเหล่านั้นได้จบการศึกษาและกลายเป็นศิษย์เก่าแล้ว จึงเชิญภราดาไมเคิล และภราดาฟ. ฮีแลร์ ไปเปิดโรงเรียนที่มณฑลพายัพ ประกอบกับ ผู้แทนพระสันตะปาปา เรอเน แปโร ประมุขเขตมิสซังสยามในขณะนั้น และบาทหลวงยอร์ช มีราแบล ดำริว่าการเผยแผ่คริสต์ศาสนาจะดีขึ้นหากมีโรงเรียนคาทอลิกช่วยอีกแรง ดังนั้นแล้วจึงเชิญคณะอุร์สุลิน และคณะภราดาเซนต์คาเบรียล ไปเปิดโรงเรียนชายและหญิง ที่มณฑลพายัพ
14 ตุลาคม พ.ศ. 2474 เมื่อโรงเรียนอัสสัมชัญหยุดกลางภาค ภราดาไมเคิล และ ภราดาฟ.ฮีแลร์ พร้อมด้วยอัสสัมชนิกฝ่ายเหนือ โดยสารรถไฟด่วนขึ้นยัง ลำปาง, เชียงใหม่ ตลอดจน เชียงรายและเชียงแสน เพื่อหาดูทำเลที่เหมาะสมแก่การตั้งโรงเรียน ในที่สุดคณะอุร์สุลินได้ตั้งโรงเรียนเรยีนาเชลีวิทยาลัยขึ้น ส่วนคณะภราดาเซนต์คาเบรียลได้ตั้งโรงเรียนมงฟอร์ตวิทยาลัย ในปี พ.ศ. 2475 โดยใช้ที่ดินที่บาทหลวงยอร์ช มีราแบล ซื้อไว้นานแล้วจากหลวงอนุสารสุนทร (สุ่นฮี้ ชุติมา) บริเวณถนนเจริญประเทศ ขนาด 12 ไร่ติดแม่น้ำปิงมอบให้โรงเรียนมงฟอร์ตวิทยาลัย แต่การสร้างโรงเรียนมงฟอร์ตวิทยาลัยเสร็จล่าช้ากว่าโรงเรียนพระหฤทัยและเรยีนา ราวครึ่งปี
โรงเรียนมงฟอร์ตวิทยาลัยทำการเปิดสอนครั้งแรก ในวันที่ 16 พฤษภาคม พ.ศ. 2475 โดยมีภราดาซิเมออน ริโตล เป็นอธิการคนแรก และมีภราดาแอมบรอซิโอ เป็นรองอธิการ โดยระหว่างเปิดสอนขณะนั้น มีนักเรียนเพียง 22 คน โดยอาศัยเรือนไม้ข้างโบสถ์พระหฤทัย(หลังเก่า)เป็นห้องเรียนชั่วคราว
เมื่ออาคารมงฟอร์ต และอาคารอำนวยการแล้วเสร็จ นักเรียนมงฟอร์ตรุ่นแรก จึงย้ายจากวัดพระหฤทัยเข้ามาเรียนในวันที่ 9 มกราคม พ.ศ. 2476 จากนั้นนักเรียนจึงเพิ่มขึ้นเป็น 116 คน โดยการเรียนการสอนในช่วงแรกๆ เนื่องจากชั้นหนึ่ง มีนักเรียนไม่มากนัก การเรียนการสอนจึงสอนอย่างสบาย ๆ กวดขันใกล้ชิด ดังนั้นแล้วนักเรียนในสมัยนั้นจะสามารถพูดภาษาอังกฤษตอบโต้ได้เป็นอย่างดี
ในสมัยของภราดาปีเตอร์ดำรงตำแหน่งอธิการ สงครามโลกครั้งที่สอง ได้อุบัติขึ้น ส่งผลให้การศึกษาต้องหยุดชะงัก จังหวัดได้ประกาศปิดโรงเรียนทุกแห่งในเชียงใหม่ และมีทหารสื่อสาร และทหารปืนใหญ่ต่อสู้อากาศยานมาใช้พื้นที่โรงเรียนนานเกือบเดือน ก่อนที่จะย้ายไปทุ่งช้างคลาน ด้วยภาวะสงครามและเศรษฐกิจตกต่ำ เมื่อราชการประกาศให้เปิดโรงเรียน จึงมีนักเรียนเหลือน้อยมาก ภราดาปีเตอร์ได้พยายามทำทุกวีถีทางเพื่อให้โรงเรียนก้าวหน้าต่อไปได้ ซึ่งก็ผ่านไปได้ด้วยดี
ในเดือนมิถุนายน พ.ศ. 2478 ภราดาเกลเมนต์ (บุญมี เกิดสว่าง) ได้ยื่นคำขอต่อกระทรวงศึกษาธิการรับรองวิทยฐานะ แต่เนื่องจากภาวะสงครามจึงถูกเพิกเฉย ต่อมาภราดาเซราฟิน ได้ยื่นคำร้องนี้อีกครั้ง เมื่อ 15 มิถุนายน พ.ศ. 2489 คำร้องได้รับการพิจารณา พร้อมด้วยมีการตรวจโรงเรียน ทำให้โรงเรียนได้รับการรับรองวิทยฐานะเทียบเท่าโรงเรียนรัฐบาล ตั้งแต่ปีการศึกษา 2489 ในวันที่ 21 เมษายน พ.ศ. 2490 และสามปีต่อมาได้เริ่มเปิดแผนกมัธยม ด้วยนักเรียนที่มีจำนวนมากขึ้นเรื่อยๆจนโรงเรียนเดิมไม่สามารถรองรับนักเรียนได้ ในปี พ.ศ. 2513 จึงไปตั้งแผนกประถมที่ถนนช้างคลาน
ต่อมาเมื่อโรงเรียนมีนักเรียนจำนวนมากขึ้นเรื่อยๆ ทำให้ต้องย้ายแผนกมัธยมจากเดิมที่ถนนเจริญประเทศ ไปตั้งใหม่ยังถนนมหิดล ตำบลท่าศาลา อำเภอเมืองเชียงใหม่ ในพื้นที่ 52 ไร่ โดยเริ่มเปิดทำการศึกษาแผนกมัธยมในบริเวณใหม่ในปี พ.ศ. 2528 และย้ายแผนกประถมกลับมายังถนนเจริญประเทศซึ่งเป็นที่ตั้งเดิมของแผนกมัธยม
ข้อมูลทั่วไป
ในวันที่ 12 กุมภาพันธ์ พ.ศ. 2529 ทางโรงเรียนได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี ในการเปิดโรงเรียนมงฟอร์ตวิทยาลัย ที่ตำบลท่าศาลา และโรงเรียนยังได้รับรางวัลโรงเรียนพระราชทาน (ทั้งแผนกประถมและมัธยม) ถึง 7 ครั้ง โดยแผนกประถมได้รับพระราชทานรางวัลเมื่อปี พ.ศ. 2530 พ.ศ. 2537 พ.ศ. 2544 และ พ.ศ. 2552 และแผนกมัธยมได้รับพระราชทานรางวัลในปี พ.ศ. 2532 พ.ศ. 2544 และ พ.ศ. 2554
นอกจากนั้น ในปี พ.ศ. 2542 และ พ.ศ. 2543 แผนกประถมและมัธยมยังผ่านการรับรองมาตรฐานการศึกษา ในปี พ.ศ. 2546 ภราดาอนุรักษ์ นิธิภัทราภรณ์ได้รับรางวัลเกียรติคุณ และได้รับพระราชทานเข็มเชิดชูเกียรติบุคคลดีเด่น สาขาผู้บริหารสถานศึกษา และในปี พ.ศ. 2549 ได้ผ่านการประเมินมาตรฐานการศึกษาจาก สมศ.
ปัจจุบันโรงเรียนมงฟอร์ตวิทยาลัย แผนกประถม ตั้งอยู่ที่ ถ.เจริญประเทศ ต.ช้างคลาน อ.เมือง จ.เชียงใหม่ ประกอบด้วย ตึกมงฟอร์ต ตึกมารีย์ ตึกอำนวยการ ตึกสามัคคีนฤมิต อาคารอเนกประสงค์ข้างตึกอำนวยการ (ที่ตั้งมุมสวัสดิการ,ห้องแนะแนว,ห้องพักครูภาษาจีน, งานอภิบาล, ฝ่ายกิจการนักเรียน, ฝ่ายวิชาการ) อาคารอเนกประสงค์บริเวณข้างตึกมงฟอร์ต (ที่ตั้งอาคารศิลปะ ห้องเรียนดนตรีและอาคารฝ่ายงานเกี่ยวกับสถานที่) อาคารศาลามารีย์บริเวณหลังตึกมารีย์ อาคารหอประชุม อาคารดุริยางค์ และอาคารสมาคมศิษย์เก่ามงฟอร์ต นอกจากนั้นยังมีที่ตั้งของวัดน้อยสำหรับทำพิธีกรรมศาสนาคริสต์ของคริสตชนในโรงเรียน อาคารเฮือนพญ๋าสำหรับเรียนรู้วัฒนธรรมท้องถิ่น และอาคารบ้านเทพฯอาทร ที่พักของนักเรียนในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ปัจจุบันโรงเรียนมงฟอร์ตวิทยาลัย แผนกมัธยม ตั้งอยู่ที่ ถ.มงฟอร์ต ต.ท่าศาลา อ.เมือง จ.เชียงใหม่ ประกอบด้วย อาคารอังเดร เกแก็ง(โรงอาหาร,หอประชุมใหญ่) อาคารเซนต์อัลลอยซีอุส อาคารแอมโบรซิโอ(หอสมุดกลาง,หอประชุม2) สระว่ายน้ำเดอมงฟอร์ต(ห้องฟิตเนสและอัฒจรรย์ความจุ500ที่นั่ง) อาคารบ้านพักเซนต์คาเบรียล(สำหรับคุณครูต่างชาติ) อาคารเรียนฮูเบิร์ตเมโมเรียล อาคารเรียนปีเตอร์ อาคารเรียนเซราฟิน อาคารเรียนอัลเบิร์ต อาคารเรียนเอมมานูเอล อาคารเรียนอันโตนิโอ(ตึกอีพี) อาคารเซนต์แมรี่หรืออาคารเรียนเอนกประสงค์(มีลิฟต์อยู่ด้านหลังอาคาร)และการปรับปรุงโรงเรียนครั้งใหญ่ ด้วยงบประมาณกว่าร้อยล้านบาท
อาคารทุกๆหลังมีเครื่องปรับอากาศและอาคารเรียนมีทางเชื่อมทุกชั้นทุกอาคารเพื่ออำนวยความสะดวกให้สำหรับครูและนักเรียน สถานที่อื่นๆ ลานกล้วยไม้(ข้างอาคารอำนวยการ) ลานจามจุรีและสนามบาส/วอลเล่/ฟุตซอล/ตะกร้อ(หน้าอาคารเอ็มมานูเอล) ร้านค้าสวัสดิการ(ด้านหลังอาคารอำนวยการ) ลานหัตถาภิภพ(อยู่ระหว่างตึกปีเตอร์และตึกเซราฟิน) ลานสงบวิถี(อยู่ระหว่างตึกเซราฟินและตึกอัลเบิร์ต) สวนวรรณคดี(อยู่ระหว่างตึกเซราฟินและตึกอัลเบิร์ต) วัดพระแม่มหาการุณย์(อยู่หน้าตึกปีเตอร์) สนามฟุตบอล แปลงเกษตร ซุ้มสวัสดิการ
ถึงแม้ว่าโรงเรียนมงฟอร์ตวิทยาลัยจะมีอาคารที่สร้างขึ้นใหม่จำนวนมาก แต่อย่างไรก็ตามภูมิทัศน์บริเวณรอบโรงเรียนก็ประกอบไปด้วยต้นไม้หลากหลายสายพันธุ์ สนามหญ้า แปลงดอกไม้จำนวนมาก ซึ่งเกิดจากการดูแลเอาใจใส่สิ่งแวดล้อมภายในโรงเรียนของ ภราดาโยเซฟ อังเดร เกแก็ง (Joseph Andre’ Gueguen) หรือ "บราเดอร์อังเดร" ซึ่งท่านมีแนวคิดเกี่ยวกับการบริหารโรงเรียนให้มีบรรยากาศที่ร่มรื่นสวยงาม เพื่อสร้างบรรยากาศแห่งการเรียนรู้ ดังความตอนหนึ่งว่า “แม้ว่าอายุจะมากแล้วก็ตาม ข้าพเจ้าก็ยังทำหน้าที่ดูแลความสะอาดอาคารเรียน จัดสนามหญ้าให้เขียวสดใสงามตา และปลูกไม้ดอกไม้ประดับต่างๆ  โรงเรียนต้องดึงดูดความสนใจคนให้มากที่สุด ด้วยการมีอาคารเรียนที่สะอาดหมดจด สวยงามด้วยสนามหญ้าอันเขียวขจี และมีไม้ดอกไม้ประดับที่สวยงามสะดุดตาสะดุดใจคนผ่านไปมา โรงเรียนต้องเป็นสถานที่อันสะอาดสดสวยงามตาให้มากที่สุด มิใช่เป็นแค่สถานที่ประสาทวิชาความรู้เท่านั้น” ด้วยความเอาใจใส่ของบราเดอร์อังเดรทำให้มงฟอร์ตมีสิ่งแวดล้อมและธรรมชาติที่ร่มรื่นสวยงามภายในโรงเรียน และยังเป็นสถานที่พักผ่อนหย่อนใจของนักเรียนมงฟอร์ตอีกด้วย
ปัจจุบันโรงเรียนมงฟอร์ตวิทยาลัย แผนกมัธยม มีการเรียนการสอนแบบ 2 หลักสูตร คือ หลักสูตรปกติ และหลักสูตรภาษาอังกฤษ (EP) โดยหลักสูตรปกติในระดับช่วงชั้นที่ 4 (ม.ปลาย) แยกออกเป็น 2 แผนการเรียนคือ แผนการเรียนวิทยาศาสตร์-คณิตศาสตร์ ซึ่งประกอบด้วยกิฟไทย,กิฟอังกฤษ,กิฟคณิต,กิฟฟิสิกส์,กิฟเคมี,กิฟชีวะ,กิฟวิศวะ,กิฟคอม,วิทย์-คณิตทั่วไปและแผนการเรียนศิลป์ ซึ่งประกอบด้วย ศิลป์-ภาษาจีน, ศิลป์-ภาษาฝรั่งเศส, ศิลป์-ภาษาญี่ปุ่น, ศิลป์-ดนตรี ,ศิลป์-ธุรกิจ (EP)
ในปี พ.ศ. 2556 โรงเรียนมงฟอร์ตและสถาบันดนตรีลอสแอนเจลิส (Los Angelis Music Acedemy, LAMA) ประเทศสหรัฐอเมริกา ได้ร่วมจัดตั้ง สถาบันดนตรีมงฟอร์ตวิทยาลัย (Montfort College Music Acedemy, MCMA) ซึ่งเป็นสถาบันดนตรีมาตรฐานสากลที่เปิดสอนแก่บุคคลทั่วไปโดยมุ่งเน้นผลิตนักดนตรีอาชีพแก่วงการดนตรี ซึ่งมีการเรียนการสอนดนตรีทั้งภาษาอังกฤษและภาษาไทย ปัจจุบันโรงเรียนมงฟอร์ตวิทยาลัย ได้ยกเลิกสัญญากับสถาบันดนตรี LACM แต่ยังคงจัดการเรียนการสอนในรูปแบบ สถาบันดนตรีมงฟอร์ตวิทยาลัย (Montfort College Music Acedemy, MCMA) นอกเวลาเรียนให้กับบุคคลทั่วไปอยู่ ในช่วงเวลาหลังเลิกเรียน
รายนามอธิการ/ผู้อำนวยการ
หมายเหตุ ตั้งแต่ปี พ.ศ. 2553 ได้มีการกำหนดตำแหน่งผู้อำนวยการโรงเรียนใหม่คือ
1. อธิการโรงเรียนมงฟอร์ตวิทยาลัย และผู้อำนวยการโรงเรียนมงฟอร์ตวิทยาลัย แผนกมัธยม
2. ผู้อำนวยการโรงเรียนมงฟอร์ตวิทยาลัย แผนกประถม เพื่อประสิทธิภาพในการบริหารงานของแผนกมัธยมและแผนกประถม
ความสำเร็จ
โรงเรียนมงฟอร์ตวิทยาลัยนับว่าเป็นโรงเรียนที่มีชื่อเสียงด้านวิชาการและด้านกิจกรรม (ดนตรี/กีฬา) ในจังหวัดเชียงใหม่ นับตั้งแต่อดีตจนถึงปัจจุบันมีผลงานทางวิชาการและกิจกรรมที่ประสบความสำเร็จระดับประเทศและระดับโลกมาแล้วมากมายดังตัวอย่าง
ด้านดนตรี
วงดุริยางค์ของโรงเรียนมงฟอร์ตวิทยาลัยประสบความสำเร็จและก้าวหน้าโดยเริ่มจากการส่งเสริมของภราดาตั้งแต่ในอดีตเช่นภราดาซิเมออน สูงสุดในสมัยที่ภราดาอันโตนิโอ มารีอา (ชื่อพระราชทานเป็นภาษาไทยว่า ภราดาอนุรักษ์ ศรีวาทยากร) เป็นรองอธิการโดยท่านได้เป็นผู้ประพันธ์เพลงโรงเรียน และได้ส่งเสริมการเล่นดุริยางค์ของนักเรียนมงฟอร์ต ปูพื้นฐานดนตรีสากลให้กับนักเรียนมงฟอร์ตทุกคนอย่างจริงจัง โดยประพันธ์แบบเรียนดนตรีสากลให้สำหรับนักเรียนประถมต้นให้ได้รู้จักดนตรีสากลอย่างจริงจัง นอกจากนั้นในอดีตท่านยังได้มีส่วนในการสร้างนักเรียนมงฟอร์ตให้มีความสามารถด้านดนตรีจนมีชื่อเสียงในเวลาต่อมา
เพลงโรงเรียน
โรงเรียนมงฟอร์ตวิทยาลัยเป็นหนึ่งในไม่กี่โรงเรียนในเครือมูลนิธิคณะภราดาเซนต์คาเบรียลแห่งประเทศไทยที่ไม่ได้ใช้เพลงสดุดีอัสสัมชัญเป็นเพลงประจำโรงเรียน เนื่องจากชื่อโรงเรียนไม่ได้ใช้ชื่อว่า "อัสสัมชัญ" เหมือนโรงเรียนอื่นในเครือมูลนิธิคณะภราดาเซนต์คาเบรียล ปัจจุบันเพลงประจำโรงเรียนคือเพลงมาร์ชมงฟอร์ต ซึ่งมีสองแบบคือแบบภาษาไทย (เพลงมาร์ชมงฟอร์ต) และภาษาอังกฤษ (เพลง Come Cheer) ทั้งสองแบบประพันธ์โดย ภราดาอนุรักษ์ ศรีวาทยากร นอกจากนั้นปัจจุบันโรงเรียนยังได้รับเพลง "สดุดีอัสสัมชัญ" มาใช้ในการประกวดผู้นำเชียร์ของโรงเรียน โดยได้ดัดแปลงเป็นเพลงใหม่ที่เข้ากับโรงเรียนมงฟอร์ต และตั้งชื่อใหม่เป็นเพลง "เกียรติศักดิ์ MC" ในปี พ.ศ. 2551 ได้นำบูมโรงเรียนมาใช้อีกครั้ง ปัจจุบันเพลงโรงเรียนมีทั้งหมด 15 เพลงได้แก่ มาร์ชมงฟอร์ต,Labor Omnia vincit,Come Cheer,Glory to Montfort,ความหมายดวงตรา,น้อมนพบูชา(วิถีมงฟอร์ต),บนทางเส้นไกล,พี่น้องเอ็มซี,มงฟอร์ตบ้านที่รัก,วันทามารีย์,สดุดีนักบุญมงฟอร์ต,อิ่มเอิบ อบอุ่น อารี,80ปี(ร้อยความรู้คู่ความดีตามวิถีมงฟอร์ต),ไม่เคยลืม(90ปี),อัญมณี
กรีฑาสีมงฟอร์ต
โรงเรียนมงฟอร์ตวิทยาลัยมีการจัดกิจกรรมแข่งขันกรีฑาสีเป็นประจำทุกปี ในสูจิบัตรการแข่งขันกรีฑาสีครั้งที่ 42 ประจำปีการศึกษา 2551 ม.นิสิต เจียงสงวน ครูอาวุโสได้เรียบเรียงถึงประวัติการจัดการแข่งขันดังนี้
การกีฬามงฟอร์ตเป็นที่รู้จักดีของคนทั่วไปในสมัยภราดาอาซีเนียว ราว พ.ศ. 2500 เป็นต้นมา กีฬาที่นำชื่อเสียงมาสู่โรงเรียนอย่างมากคือบาสเก็ตบอล ต่อมาภราดาอาซีเนียวได้ให้การสนับสนุนกีฬาด้านอื่นๆ และกรีฑาด้วย เป็นที่ชื่นชอบของผู้ปกครองและพวกเราชาวมงฟอร์ต ทำให้โรงเรียนมีชื่อเสียงทั้งด้านการเรียนและกีฬา สำหรับการกีฬาอธิการได้ให้ความเอาใจใส่และสนับสนุนทุกๆ ทาง มีการแข่งขันกีฬาและกรีฑาประจำปี เป็นการหาตัวนักกีฬาเป็นตัวแทนของโรงเรียนซึ่งการแข่งขันจะแบ่งเป็น 4 กลุ่มคือ แบ่งเป็นรุ่นจิ๋ว เล็ก กลาง ใหญ่ ตามความสูงที่กำหนด โดยจัดเฉพาะโรงเรียนมงฟอร์ตวิทยาลัย เริ่มในปีการศึกษา 2509 อย่างเป็นทางการ ต่อมาเมื่อมีห้องเรียนเพิ่มก็จัดแบ่งเป็น 6 สี ในสมับของภราดาเอ็ดเวิร์ด ปีการศึกษา 2510 ได้จัดการแข่งขันร่วมกับทางโรงเรียนเรยีนาเชลีและโรงเรียนพระหฤทัย รวม 3 โรงเรียน โดยจะพลัดกันเป็นเจ้าภาพการแข่งขันทุกปี
จนกระทั่งถึงสมัยของภราดาบัญญัติ โรจนรุณ ปีการศึกษา 2523 ได้ล้มเลิกการจัดกิจกรรมร่วมกัน และทำการแข่งขันแต่ละโรงเรียนเอง ซึ่งทางโรงเรียนมงฟอร์ตวิทยาลัยก็ทำการแข่งขันอย่างต่อเนื่องจนถึงบัดนี้
สมัยภราดามีศักดิ์ ว่องประชานุกูล ในปีการศึกษา 2549 ได้รับนักเรียนเพิ่มมากขึ้นในช่วงชั้นที่ 4 เป็นจำนวน 12 ห้องเรียน (รวม EP) ซึ่งต่างกับช่วงชั้นที่ 3 ซึ่งมีเพียง 8 ห้อง (รวม EP) ดังนี้
ดาวมงกุฎหนาม
ดาวมงกุฎหนาม หรือ ดาวหนาม (Crown-of-thorns starfish, ) เป็นดาวทะเลชนิดหนึ่ง
เป็นดาวทะเลขนาดใหญ่ มีแขนรวมกันทั้งหมด 16-21 แฉก มีเส้นผ่าศูนย์กลาง 25-30 เซนติเมตร พบกระจายพันธุ์ทั่วไปในทะเลเขตอินโด-แปซิฟิก ตามผิวหนังมีหนามยาวคล้ายเม่น ปากอยู่ทางด้านล่าง มีกระเพาะอยู่ด้านนอก ใต้แขนมีขาขนาดเล็ก ๆ คล้าย ๆ กับปุ่มที่หนวดปลาหมึกเป็นจำนวนมากยื่นออกมายึดเกาะพื้น ตรงกลางตัวด้านล่างมีปาก มีหนามแหลมคมปกคลุมที่ตัวทางด้านบน บนหนามมีสารซาโปนินเคลือบอยู่ ซึ่งมีพิษต่อสัตว์หลายชนิด เป็นสัตว์ที่แยกเพศ มีการสืบพันธุ์แบบอาศัยเพศ โดยตัวเมียปล่อยไข่ออกมานอกตัว และตัวผู้ปล่อยสเปอร์มออกมาผสมพันธุ์ ตัวเมียแต่ละตัวมีไข่ประมาณ 12-24 ล้านฟอง ฤดูกาลวางไข่ยังไม่ทราบแน่ชัด แต่ก็มีรายงานว่าดาวมงกุฎหนามที่เกรตแบร์ริเออร์รีฟ วางไข่ในเดือนธันวาคม และมกราคม
ดาวมงกุฎหนามเป็นสัตว์ที่กินปะการังเป็นอาหาร ในทางนิเวศวิทยาถือเป็นสัตว์ที่ควบคุมประชากรปะการังไม่ให้มากจนเกินไป แต่ในหลายพื้นที่ก็มีการแพร่ระบาดจนเกิดเป็นปัญหาสิ่งแวดล้อม เช่น ที่เกาะกวม แนวปะการังถูกดาวมงกุฎหนามทำลายไปเป็นระยะทาง 1 กิโลเมตร ต่อเดือน บริเวณที่ถูกทำลายไปแล้วปะการังอาจฟื้นตัว ก่อตัวขึ้นใหม่ ซึ่งอาจใช้เวลานานถึง 10-40 ปี หรือนานกว่านี้ หรือในประเทศญี่ปุ่น ได้ลงทุนกำจัดดาวมงกุฎหนามโดยใช้ทุนไป 600 ล้านเยน กำจัดดาวมงกุฏหนามไป 13 ล้านตัวที่เกาะริวกิว ตั้งแต่ปี ค.ศ. 1970-ค.ศ. 1983 แต่ก็ยังไม่ประสบผลสำเร็จเท่าที่ควร
และจากการศึกษาในระยะหลัง มีการสรุปว่าปริมาณดาวมงกุฎหนามในพื้นที่ 1 เฮกตาร์ (10,000 ตารางเมตร) หากมีจำนวนเกิน 10 ตัว ก็ถือว่าอยู่ในระดับระบาดแล้ว ถ้าเกิน 30 ตัว ถือว่าระบาดรุนแรงมาก เมื่อดาวมงกุฎหนามระบาด ความเสียหายที่เกิดขึ้นในแนวปะการังจะแผ่เป็นบริเวณกว้างกว่าที่จะเกิดจากสาเหตุการทำลายโดยปัจจัยอื่น ๆ เพราะดาวมงกุฎหนามสามารถคืบคลานกินปะการังได้ทุกซอกทุกมุม
แต่ดาวมงกุฎหนามเองก็มีศัตรูตามธรรมชาติ คือ หอยสังข์แตร (Charonia tritonis) ที่กินดาวมงกุฎหนามเป็นอาหาร ถือเป็นสัตว์ที่เป็นตัวควบคุมมิให้ปริมาณดาวมงกุฏหนามมีปริมาณมากเกินไปด้วย รวมถึงปูขนาดเล็กบางชนิดหนึ่งที่ซ่อนตัวในปะการัง ใช้ก้ามในการต่อสู้กับดาวมงกุฎหมายมิให้มากินปะการังอันเป็นที่หลบอาศัยด้วย แต่ก็ทำได้เพียงแค่ขับไล่ให้ออกไปเท่านั้น
ซาโมวาร์
ซาโมวาร์ (samovar) ประดิษฐ์ขึ้นก่อนศตวรรษที่ 18 เพื่อใช้ต้มน้ำชาโดยเฉพาะ ให้ความร้อนด้วยถ่านหินหรือถ่าน ด้านล่างของกาจะมีก็อก ตรงกลางจะมีช่องว่างสำหรับใส่ถ่านเพื่อต้มน้ำให้เดือด ซึ่งส่วนใหญ่จะทำด้วยโลหะรูปร่างคล้ายแจกัน ประดับด้วยเงิน ทองแดง หรือเพชร ซาโมวาร์ มีใช้กันในหลายประเทศ นอกจากรัสเซียแล้ว ก็ยังนิยมใช้กันในประเทศที่ชนพื้นเมืองเป็นชาวสลาฟ ในอิหร่าน แคชเมียร์ และ ตุรกี หลายคนจึงโต้แย้งว่า ซาโมวาร์ อาจจะมีต้นกำเนิดมาจากประเทศเหล่านี้ก็ได้ แต่จากหลักฐานที่มีอยู่ และเป็นที่ชื่อถือ บอกว่ามันมาจากรัสเซีย แม้กระทั่งชื่อที่ใช้ในอิหร่าน ก็ยังเรียกว่า ซาโมวาร์ โดยคำๆนี้ในภาษารัสเซีย แปลได้ว่า " ต้มเอง " ซาโมวาร์ ในอิหร่าน มีหลักฐานว่าปรากฏขึ้นหลังศตวรรษที่ 18 แต่ในรัสเซีย มีหลักฐานว่าซาโมวาร์ปรากฏขึ้นในศตวรรษที่ 18
ซาโมวาร์ มีหลากหลายรูปทรง และขนาด (ตั้งแต่ 1 แกลลอน จนถึง 1 ลิตร ) ตอนแรกทำจากโลหะ แต่ต่อมามีการใช้วัสดุอื่นมาทำด้วยเช่นกัน อย่างเช่นดินเผา แต่ส่วนประกอบที่สำคัญ น่าจะได้แก่ขา ที่ทำหน้าที่ กันไม่ให้ความร้อนจากซาโมวาร์ ไหลลงมาโดนพื้นที่มันตั้งอยู่ และก็อกที่ทำหน้าที่ปล่อยน้ำออกจากซาโมวาร์
ใน สมัยก่อน ระบบการทำให้น้ำในซาโมวาร์ร้อน ใช้เป็นระบบท่อโลหะกลวง ติดตั้งในแนวตั้งอยู่กลางซาโมวาร์ ส่วนเชื้อเพลิงก็อาจจะเป็นฟืนหรือถ่านที่ใส่ลงไปในท่อกลวงนี้ ในสมัยเก่า ระบบการเผาไหม้เชื้อเพลิงที่เชื่องช้ามากของซาโมวาร์ ถือว่าเป็นการประหยัดเชื้อเพลิงอย่างมาก แต่ถ้าจะเร่งไฟให้แรงขึ้นก็สามารถทำได้โดยง่าย ด้วยความช่วยเหลือของที่เป่าลม แต่ปัจจุบัน ซาโมวาร์ พัฒนามาเป็นระบบไฟฟ้ากันหมดแล้ว ระบบท่อกลวงดังกล่าวจึงหายไป
บางรุ่นบางแบบ อาจจะมีฝาที่ด้านบนเป็นรูปถ้วย เพื่อใช้สำหรับอุ่นกาน้ำชา
ซาโมวาร์ ยุคโบราณ
ตามประวัติที่บันทึกกันไว้ ผู้คิดค้นซาโมวาร์ขึ้นมา ชื่อนาย เฟดอร์ ลิซิตซิน ชาวเมืองตูลา ทางใต้ของกรุงมอสโก ซึ่งมีอาชีพทำปืนและกระสุน โดยในช่วงที่มีเวลาว่าง เขาและลูกชาย 2 คนก็ได้คิดสร้างซาโมวาร์ขึ้นมาเมื่อปลายศตวรรษที่ 18 ตอนแรกก็ทำใช้เอง แต่ต่อมาก็ทำมันออกขาย และก็ขายดิบขายดี โรงงานผลิตซาโมวาร์จึงเกิดตามมามากมาย และทำให้เมืองนี้กลายเป็นศูนย์กลางการผลิตซาโมวาร์ ก่อนที่ศูนย์กลางนี้จะขยับขยายไปยังเมืองอื่นๆ
ซาโมวาร์บนแสตมป์โซเวียต
ต้นศตวรรษ 20 มีความพยายามที่จะพัฒนาซาโมวาร์ โดยการเปลี่ยนไปใช้เชื้อเพลิงที่ทันสมัยเช่นน้ำมันก๊าด น้ำมันเชื้อเพลิง แต่ไม่ได้รับความนิยม เพราะเรื่องกลิ่น อันตรายจากเพลิงไหม้ และการระเบิด ยุคนี้ การรถไฟ ก็นำเอาซาโมวาร์ไปติดอยู่บนขบวนรถด้วย เพื่อให้ผู้โดยสารมากดน้ำร้อนไปใช้ได้ตามสบายด้วย พอ ถึงยุค 50 และ 60 ซาโมวาร์ ก็หันมาใช้ระบบไฟฟ้า และในยุคของเบรชเนฟ ซาโมวาร์ ก็มีชื่อเสียงไปทั่วโลก เมื่อมอสโกเป็นเจ้าภาพโอลิมปิกปี 1980 และนักท่องเที่ยว นักกีฬา ที่เดินทางมารัสเซียในช่วงนั้น ก็ได้หอบหิ้วเอาซาโมวาร์กลับไปเป็นของที่ระลึกจำนวนมาก ทำให้คนทั้งโลกได้รู้จักมัน และนับตั้งแต่นั้นมา มันก็กลายเป็นสัญลักษณ์อีกอย่างหนึ่งของรัสเซีย
ซาโมวาร์ยุคโมเดิร์น
ปัจจุบัน ซาโมวาร์ กลายเป็นสัญลักษณ์อีกอย่างของการคิดถึงวันเวลาเก่าๆ เมื่อคนรัสเซียหลายคน ซื้อซาโมวาร์มาใช้ประดับประดาบ้าน แทนที่จะใช้ในการชงชา
อ้างอิง
http://www.oknation.net/blog/print.php?id=216892
ตำบลหมอนนาง
หมอนนาง เป็นตำบลหนึ่งในอำเภอพนัสนิคม จังหวัดชลบุรี ตั้งอยู่ทางทิศใต้ของอำเภอพนัสนิคมลงมาเล็กน้อย มีพื้นที่ 32,600 ไร่ หรือมีพื้นที่ประมาณ 52.58 ตารางกิโลเมตร ห่างจากอำเภอพนัสนิคมเป็นระยะทาง 8 กิโลเมตร ตามเส้นทางถนนสายพนัสนิคม-หนองเสม็ด-บ่อทอง มีองค์กรปกครองส่วนท้องถิ่น คือ เทศบาลตำบลหมอนนาง ครอบคลุมพื้นที่ทั้งหมดของตำบล
ประวัติ
จากตำนานที่เล่าขานกันมาของตำบลหมอนนางว่า มีอยู่ว่าสามีภรรยาคู่หนึ่งมีธิดารวมถึง 12 คน จนไม่สามารถเลี้ยงดูได้เพราะฐานะยากจนแร้นแค้นจึงจำตัดใจพาลูกทั้ง 12 คน ไปปล่อยในป่า เด็กหญิงทั้ง 12 คน เดินหลงเข้าไปในเมืองยักษ์แห่งหนึ่ง ยักษีเจ้าเมืองตนหนึ่งชื่อนางยักษ์สันธมารเกิดมีความเอ็นดูจึงทรงเลี้ยงเป็นพระธิดาบุญธรรม ต่อมาเมื่อพระธิดาทั้งหมดเจริญเติบโตขึ้นจึงรู้ความจริงว่าพระมารดาเลี้ยงของตนแท้จริงแล้วเป็นยักษี ก็เกิดความกลัวพากันหนีไปและได้พบกับเจ้าเมืองกุตารนคร คือ ท้าวรถสิทธิ์ และทรงได้โปรดให้เป็นพระมเหสีทั้ง 12 องค์ ฝ่ายนางยักษ์สันธมารทรงมีความแค้นใจมากจึงตามมาแปลงกายเป็นหญิงงามใช้เวทมนตร์เสน่ห์ให้ท้าวรถสิทธิ์ทรงหลงใหลและเชื่อฟังนางทุกอย่างและได้โปรดให้นางเป็นพระมเหสีอีกองค์ พระนางสันธมารทรงออกอุบายให้ท้าวรถสิทธิ์จับพระนางทั้ง 12 องค์ แล้วควักพระเนตรทั้ง 2 ข้างยกเว้นพระนางเภา เพื่อทำเป็นยามารักษาโรคของตน แล้วให้นำไปขังไว้ในถ้ำ พระนางทั้ง 12 องค์ทรงได้รับทุกขเวทนามาก ต่อมาสถานที่ตั้งแห่งนี้ทางราชการได้ตั้งชื่อว่า "ตำบลหมอนนาง" ตามลักษณะภายในถ้ำ คือ มีหมอนซึ่งเป็นก้อนหินขนาดใหญ่เรียงกันอยู่ 12 ก้อน ซึ่งเข้าใจว่าเป็นของพระนางทั้ง 12 องค์นั่นเอง
เทศบาลถูกจัดตั้งขึ้นตามพระราชกฤษฎีกาจัดตั้งเทศบาลตำบลหมอนนาง อำเภอพนัสนิคม จังหวัดชลบุรี
เขตการปกครอง
ตำบลหมอนนางแบ่งเขตการปกครองออกเป็น 12 หมู่บ้าน และมี 16 ชุมชน ดังนี้คือ
สหพันธ์ฟุตบอลไนจีเรีย
สหพันธ์ฟุตบอลไนจีเรีย (Nigeria Football Federation) เป็นหน่วยงานที่กำกับดูแลฟุตบอลในประเทศไนจีเรีย มีสำนักงานใหญ่ตั้งอยู่ที่อาบูจา ก่อตั้งขึ้นเมื่อปี พ.ศ. 2488 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศไนจีเรียรวมถึงฟุตบอลทีมชาติไนจีเรีย
ประเทศตูนิเซียในโอลิมปิกฤดูร้อน 2016
ประเทศตูนิเซีย เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติตูนิเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 61 คน ใน 17 ชนิดกีฬา ผลการแข่งขันครั้งนี้ประเทศตูนิเซียได้รับเหรียญรางวัลได้แก่ 0 เหรียญทอง 0 เหรียญเงิน และ 3 เหรียญทองแดง รวมทั้งหมด 3 เหรียญ
กรีฑา
ผลการแข่งขันดังนี้ :
ลาลิกา ฤดูกาล 2022–23
ลาลิกา ฤดูกาล 2022–23 (Primera División de España 2022/23) หรือในนามว่า ลาลิกาซันตันเดร์ (LaLiga Santander) ตามชื่อผู้สนับสนุน เป็นฤดูกาลที่ 92 ของการแข่งขันฟุตบอลลาลิกา ลีกฟุตบอลสูงสุดของประเทศสเปน นับตั้งแต่ได้รับการก่อตั้งขึ้นเมื่อ ค.ศ. 1930 โดยการแข่งขันเริ่มต้นขึ้นในวันที่ 12 สิงหาคม ค.ศ. 2022 และมีกำหนดสิ้นสุดในวันที่ 4 มิถุนายน ค.ศ. 2023 เรอัลมาดริด คือแชมป์เก่าจากฤดูกาลที่ผ่านมา ซึ่งเป็นสมัยที่ 35 ของพวกเขา
ในวันที่ 14 พฤษภาคม หลังจากบาร์เซโลนา เอาชนะอัสปัญญ็อล 4–2 ทำให้พวกเขาการันตีการชนะเลิศแม้จะเหลือีกสี่นัดก่อนจบฤดูกาล ซึ่งเป็นการชนะเลิศครั้งที่ 27 และเป็นครั้งแรกนับตั้งแต่ฤดูกาล 2018–19
ด้วยการแข่งขันฟุตบอลโลก 2022 ที่เริ่มต้นในวันที่ 20 พฤศจิกายน ทำให้ต้องมีการพักการแข่งขันระหว่างกลางฤดูกาล โดยนัดสุดท้ายก่อนจะพักเกิดขึ้นในวันที่ 8–10 พฤศจิกายน และกลับมาแข่งขันอีกครั้งในวันที่ 29 ธันวาคม โดยเป็นครั้งแรกนับตั้งแต่ฤดูกาล 2012–13 ที่การแข่งขันจบลงในเดือนมิถุนายน
การเลื่อนชั้นและตกชั้น (ก่อนเริ่มฤดูกาล)
จากจำนวนทั้งหมด 20 ทีมที่แข่งขันในฤดูกาลปัจจุบัน มี 17 ทีมที่มาจากฤดูกาล 2021–22 และมี 3 ทีมที่เลื่อนชั้นมาจากเซกุนดาดิบิซิออน ฤดูกาล 2021–22 ซึ่งประกอบไปด้วยทีมชนะเลิศ และรองชนะเลิศในฤดูกาลปกติ และทีมชนะเลิศรอบเพลย์ออฟเลื่อนชั้นอีกหนึ่งทีม
ทีมแรกที่ตกชั้นจากลาลิกาคือเลบันเต หลังจากแพ้เรอัลมาดริด 6–0 ในวันที่ 12 พฤษภาคม ค.ศ. 2022 เป็นการสิ้นสุดการได้ลงเล่นในลีกสูงสุดติดต่อกัน 5 ปี ทีมที่ต้องตกชั้นเป็นทีมที่สองคืออาลาเบส หลังพ่ายแพ้เลบันเต 1–3 ในวันที่ 15 พฤษภาคม ค.ศ. 2022 นับสิ้นสุดการได้ลงเล่นในลาลิกาติดต่อกัน 6 ปี ส่วนทีมสุดท้ายที่ต้องตกชั้นลงไปเซกุนดาก็คือกรานาดา ในนัดสุดท้ายของฤดูกาลในวันที่ 22 พฤษภาคม ค.ศ. 2022 เมื่อพวกเขาเสมอกับอัสปัญญ็อล ขณะที่กาดิซเอาชนะมายอร์กาได้ ทำให้กาดิซขึ้นไปจนลำดับที่ 17 และเป็นกรานาดาที่ต้องตกชั้นลงหลังเลื่อนชั้นขึ้นมาได้สามปี
สองทีมแรกที่ได้รับสิทธิ์เลื่อนชั้นจากเซกุนดาดิบิซิออน ซึ่งเกิดขึ้นพร้อมกันในนัดสุดท้ายของฤดูกาลคืออัลเมริอา และเรอัลบายาโดลิด ซึ่งเป็นลำดับที่หนึ่งและสองตามลำดับ อัลเมริอาได้ลงเล่นในลาลิกาอีกครั้งหลังห่างหายไป 7 ปี ในขณะที่บายาโดลิดสามารถกลับมาบีกสูงสุดได้ทันทีหลังตกชั้นไปปีเดียว ทีมสุดท้ายที่ได้เลื่อนชั้นคือฌิโรนา หลังจากชนะเลิศรอบเพลย์-ออฟเลื่อนชั้น พวกเขาเอาชนะเตเนริเฟในรอบชิงชนะเลิศ หลังเสมอกันในนัดแรก 0–0 และนัดที่สองเอาชนะได้ 1–3 ทำให้ได้กลับมาลงเล่นในลีกสูงสุดหลังตกชั้นไปสามปี
การทำประตู
ประตูแรกของฤดูกาล:
กระทรวงเกษตร ป่าไม้ และประมง
กระทรวงเกษตร ป่าไม้ และประมง เป็นกระทรวงที่มีฐานะเป็นคณะรัฐมนตรีในรัฐบาลญี่ปุ่น มีอำนาจหน้าที่ในการกำกับดูแลอุตสาหกรรมการเกษตร การป่าไม้ และการประมง อักษรย่อของกระทรวงฯ คือ MAFF
ประวัติและภูมิหลัง
รัฐธรรมนูญแห่งจักรวรรดิญี่ปุ่นได้กำหนดให้มีการก่อตั้งกระทรวงเกษตรและพาณิชย์ ขึ้นในปี พ.ศ. 2424 โดยมี ทากิ ทาเตกิ เป็นรัฐมนตรีฯ
ในปี พ.ศ. 2468 กิจการการพาณิชย์ถูกแยกเป็นกระทรวงพาณิชย์ แทนและเปลี่ยนชื่อเป็นกระทรวงการเกษตรและป่าไม้  โดยมีอำนาจหน้าที่ในการกำกับดูแลพระราชบัญญัติโรงงาน พ.ศ. 2446 ที่ได้ออกข้อกำหนดเกี่ยวกับเวลางานและความปลอดภัยของแรงงาน
และตั้งแต่ปี พ.ศ. 2486 จนถึง 2488 เมื่อกระทรวงพาณิชย์ถูกยุบลงเนื่องจากการโอนอุตสาหกรรมมาเป็นของรัฐเพื่อช่วยให้ญี่ปุ่นสามารถชนะสงครามโลกครั้งที่สองกับฝ่ายสัมพันธมิตรได้ บางส่วนของกระทรวงฯ ก็กลับคืนสู่กระทรวงเกษตรและป่าไม้ ซึ่งนั่นทำให้มีการเปลี่ยนชื่อเป็นกระทรวงเกษตรและพาณิชย์
ในปี พ.ศ. 2521 ได้มีการเปลี่ยนชื่ออีกครั้งเป็นกระทรวงเกษตร ป่าไม้ และประมงเพื่อสะท้อนให้เห็นถึงอำนาจหน้าที่ของกระทรวงที่ดีขึ้นและเป็นหลักประกันในการควบคุมกำกับดูแลวัตถุดิบอาหารที่ปลอดภัย และปกป้องผู้ผลิตและแรงงานในอุตสาหกรรมการผลิตอาหาร
อำนาจหน้าที่
อำนาจหน้าที่หลักของกระทรวงฯ คือการตั้งมาตรฐานคุณภาพผลิตภัณฑ์อาหาร กำกับดูแลตลาดสินค้าโภคภัณฑ์ การซื้อขายอาหาร การการฟื้นสภาพที่ดินและโครงการการปรับปรุงบำรุงที่ดิน
Lepidocordia
Lepidocordia เป็นสกุลของพืชดอกที่อยู่ในวงศ์ Boraginaceae.
มีถิ่นกำเนิดอยู่ที่เม็กซิโกตอนใต้ถึงบราซิลตอนเหนือ
สปีชีส์ในสกุล ได้แก่:
สิ่งแวดล้อมชีวกายภาพ
สิ่งแวดล้อมชีวกายภาพ (biophysical environment) เป็นสิ่งแวดล้อมมีชีวิตและไม่มีชีวิตแวดล้อมสิ่งมีชีวิตหรือประชากรหนึ่ง ๆ และรวมถึงปัจจัยที่มีอิทธิพลต่อการดำรงชีวิต การเจริญและวิวัฒนาการของสิ่งมีชีวิตหรือประชากรดังกล่าว สิ่งแวดล้อมชีวกายภาพอาจมีขนาดหลากหลายตั้งแต่ระดับมองไม่เห็นด้วยตาเปล่าไปจนถึงระดับโลก นอกจากนี้ยังแบ่งได้ตามลักษณะของมัน เช่น สิ่งแวดล้อมทะเล สิ่งแวดล้อมบรรยากาศและสิ่งแวดล้อมบนดิน จำนวนสิ่งแวดล้อมชีวกายภาพนั้นมีนับไม่ถ้วน เพราะสิ่งมีชีวิตหนึ่ง ๆ ย่อมมีสิ่งแวดล้อมเป็นของตนเอง
ไฟนอลแฟนตาซี XVI
ไฟนอลแฟนตาซี XVI เป็นเกมเล่นตามบทบาทที่พัฒนาและจัดจำหน่ายโดยบริษัทสแควร์เอนิกซ์ สำหรับเพลย์สเตชัน 5 โดยเฉพาะ กำกับโดย ฮิโรชิ ทากาอิ และคะซุโทโยะ มาเอฮิโระ อำนวยการสร้างโดย นาโอกิ โยชิดะ ซึ่งเคยมีผลงานสำคัญคือ ไฟนอลแฟนตาซี XIV เดิมมีการประกาศเพื่อวางจำหน่ายสำหรับไมโครซอฟท์ วินโดวส์ ด้วย แต่ได้ถอนชื่อในเวลาต่อมา เกมวางตลาดเมื่อ 22 มิถุนายน ค.ศ. 2023
สื่อด้านเกมส่วนใหญ่ชื่นชมเนื้อเรื่อง, ตัวละคร, ดนตรีประกอบ และระบบต่อสู้ แต่อีกส่วนก็วิจารณ์ว่าขาดองค์ประกอบเชิงลึกของวิดีโอเกมเล่นตามบทบาท, อัตราเฟรม และมีชนเผ่ากับเพศสภาพที่ไม่หลากหลาย แม้ผู้พัฒนาพยายามเสนอบรรยากาศโดยอิงประวัติศาสตร์ยุโรปยุคกลาง ทั้งด้านภูมิศาสตร์และขนบธรรมเนียมก็ตาม
ไฟนอลแฟนตาซี XVI มียอดขายทั่วโลกมากกว่า 3 ล้านชุด ในช่วงสัปดาห์แรกของการวางจำหน่าย อีกทั้งยังเป็นเกมขายดีอันดับหนึ่งของญี่ปุ่นในช่วงเวลาดังกล่าว ด้วยยอดจำหน่ายแบบแผ่น 336,027 ชุด
เนื้อเรื่อง
ไฟนอลแฟนตาซี XVI ดำเนินเนื้อเรื่องอยู่บนโลกที่ชื่อว่าวาลิสเธีย (Valisthea) ซึ่งแบ่งเป็นสองทวีป อันได้แก่ ทวีปแห่งพายุและทวีปแห่งธุลี โดยมี คริสตัลมารดา (Mothercrystal) ซึ่งดำรงอยู่หลายชั่วอายุคน สถิตอยู่ในส่วนต่าง ๆ ของโลก และปล่อย "เอเธอร์" แหล่งพลังงานเวทย์มนต์ให้ประชาชนในโลกนั้นได้ใช้กระทำการต่าง ๆ
1,500 ปีก่อนเกมจะเริ่มต้น เกิดสงครามครั้งใหญ่ทำให้อารยธรรมโบราณล่มสลาย เศษซากของอารยธรรมดังกล่าวกระจัดกระจายทั่วโลกวาลิสเธีย อย่างไรก็ตาม สงครามก็ยังขึ้นนับครั้งไม่ถ้วนเกิดขึ้นทั่วทุกหนแห่งเพื่อแย่งชิงพลังของคริสตัลมารดา และรับมือกับภาวะพร่องแสง (Blight) อันเกิดจากความเสื่อมของเอเธอร์ นำไปสู่การกำเนิดและการต่อสู้ของรัฐชาติต่าง ๆ ซึ่งแต่ละดินแดนต่างมีวัฒนธรรมและอุดมการณ์ทางการเมืองเป็นของตนเอง
ในวาลิสเธียมีกลุ่มคนพิเศษที่เรียกว่าร่างสถิต (Dominant) ผู้สามารถใช้พลังของสัตว์อสูรศักดิ์สิทธิ์ที่เรียกว่าเอคอน (Eikon) ซึ่งจากประวัติศาสตร์ที่ผ่านมาจะมีเพียงอสูรหนึ่งตนต่อหนึ่งธาตุเท่านั้น แต่การปรากฏของอิฟรีท เอคอนแห่งไฟตนที่สองนอกจากฟีนิกซ์ ทำให้สมดุลของโลกเกิดการแปรปรวน
ดินแดน
โลกวาลิสเธียแบ่งออกเป็นสองทวีปหลัก ตรงกลางของแผนที่โลกมีช่องแคบที่เกือบจะเชื่อมสองทวีปเข้าด้วยกัน โลกวาลิสเธียประกอบด้วย 6 ดินแดน ได้แก่:
ตัวละครหลัก
ไฟนอลแฟนตาซี XVI ประกอบด้วยตัวละครหลักดังนี้
วัดไผ่ล้อม (จังหวัดตราด)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองตราด จังหวัดตราด ด้านในวัดมีป่าสวนที่จัดเป็นสวนพุทธธรรม
วัดไผ่ล้อมตั้งวัดเมื่อ พ.ศ. 2325 ไม่มีปรากฏหลักฐานว่าใครเป็นผู้สร้างขึ้น วัดเคยเป็นที่พำนักของพระวิมลเมธาจารย์วรญาณคณานุรักษ์ สังฆปาโมกข์ (เจ้ง จนฺทสโร) ซึ่งได้รับการยกย่องว่าเป็นบิดาแห่งการศึกษาจังหวัดตราด เมื่อครั้งที่ได้มีคำสั่งให้มีการจัดตั้งโรงเรียนอย่างเป็นทางการครั้งแรกในจังหวัดตราดโดยใช้ชื่อว่า สำนักสอนหนังสือไทยวัดไผ่ล้อม นอกจากนี้ท่านยังได้จัดตั้งโรงเรียนสอนนักธรรมขึ้นเป็นครั้งแรกที่วัดไผ่ล้อม และจัดตั้งโรงเรียนสอนบาลีแก่พระสงฆ์ วัดไผ่ล้อมได้รับพระราชทานวิสุงคามสีมาเมื่อ พ.ศ. 2467
วัดมี เจดีย์สามท่านเจ้าคุณ สร้างบนพื้นที่บนเกาะกลางน้ำในสวนพุทธธรรมพระบุรเขตต์คณาจารย์ องค์เจดีย์เป็นรูปทรงระฆังคว่ำ 8 เหลี่ยมเป็นอาคาร 2 ชั้นจัดแสดงเป็นพิพิธภัณฑ์ ส่วนปลียอดของเจดีย์เป็นทรงดอกบัวตูมปิดทับด้วยโมเสกเคลือบทองคำจากประเทศอิตาลี ภายในปลียอดจะบรรจุพระบรมสารีริกธาตุ พระธาตุและพระเครื่องโบราณของวัดไผ่ล้อม
สายสีทอง
สายสีทอง อาจหมายถึง
พระสัมพันธวงศ์เธอ พระองค์เจ้าพรรณราย
ต่อมาในรัชกาลพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนา หม่อมเจ้าพรรณราย ขึ้นเป็น พระสัมพันธวงศ์เธอ พระองค์เจ้าพรรณราย ด้วยเป็นพระราชมาตุจฉาที่ทรงสนิทสนมมาตั้งแต่ทรงพระเยาว์ พระสัมพันธวงศ์เธอ พระองค์เจ้าพรรณรายสิ้นพระชนม์ ณ ตำหนักที่ประทับในวังท่าพระ ซึ่งเป็นวังของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ พระโอรส ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 22 มิถุนายน พ.ศ. 2457 สิริพระชันษา
พระประวัติ
พระสัมพันธวงศ์เธอ พระองค์เจ้าพรรณราย ประสูติเมื่อวันพุธ เดือน 6 แรม 1 ค่ำ ปีจอ ตรงกับวันที่ 9 พฤษภาคม พ.ศ. 2381 มีพระนามเดิมว่า หม่อมเจ้าแฉ่ เป็นพระธิดาองค์ที่หกในสมเด็จพระบรมราชมาตามหัยกาเธอ กรมหมื่นมาตยาพิทักษ์ ต้นราชสกุลศิริวงศ์ (พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาทรัพย์ ในรัชกาลที่ 3) ประสูติแต่หม่อมกิ่ม (สกุลเดิม แซ่จิ๋ว) มีพระภาดาพระภคินีร่วมพระบิดาแปดองค์  หนึ่งในนั้นคือสมเด็จพระเทพศิรินทราบรมราชินี พระมเหสีในพระบาทสมเด็จพระจอมเกล้าเจ้าอยู่หัว ดังนั้นพระองค์จึงเป็นพระมาตุจฉาในพระบาทสมเด็จพระจุลจอมเกล้าเจ้าอยู่หัว ขณะที่พระชนนีคือหม่อมกิ่ม เป็นธิดาของจีนก๊วง แซ่จิ๋ว กับแตง แซ่ลี้ ทั้งสองมีเชื้อสายจีน น้องสาวคนหนึ่งของหม่อมกิ่มชื่อเอี่ยม สมรสกับจีนอู่ แซ่เล้า อาของเจ้าจอมมารดาอ่วม ในรัชกาลที่ 5
เมื่อชันษาได้เพียงขวบปี พระบิดาก็สิ้นพระชนม์ พระบาทสมเด็จพระนั่งเกล้าเจ้าอยู่หัวพระอัยกา จึงรับไปอำรุงเลี้ยงในพระบรมมหาราชวัง พร้อมพระราชทานพระนามใหม่ว่า พรรณราย ขณะที่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ไม่แน่พระทัยว่าพระบาทสมเด็จพระนั่งเกล้าเจ้าอยู่หัว หรือพระบาทสมเด็จพระจอมเกล้าเจ้าอยู่หัวเป็นผู้พระราชทานนาม และให้สมเด็จพระบรมราชมาตามหัยิกาเธอ กรมพระยาสุดารัตน์ราชประยูร ซึ่งเป็นปิตุจฉาของหม่อมเจ้าพรรณรายรับไปเลี้ยงจนทรงพระเจริญตามลำดับ ฝ่ายพระประยูรญาติรวมทั้งพระบาทสมเด็จพระจอมเกล้าเจ้าอยู่หัว มักเรียกหม่อมเจ้าพรรณรายว่า หญิงแฉ่ หรือ แฉ่พรรณราย แม้กระทั่งพระบาทสมเด็จพระจุลจอมเกล้าเจ้าอยู่หัวเองก็ทรงเรียกว่า น้าแฉ่ สาเหตุที่ได้รับพระนามลำลองว่า "แฉ่" นั้น เป็นเพราะทรงพระกันแสงหนักเมื่อแรกเข้ามาอยู่ในพระบรมมหาราชวัง
เข้ารับราชการฝ่ายใน
เมื่อวันที่ 10 พฤศจิกายน พ.ศ. 2443 พระบาทสมเด็จพระจุลจอมเกล้าเจ้าอยู่หัวมีพระบรมราชโองการให้สถาปนาหม่อมเจ้าพรรณรายขึ้นเป็นพระองค์เจ้าฝ่ายใน มีพระนามว่า พระสัมพันธวงศ์เธอ พระองค์เจ้าพรรณราย ทรงศักดินา 3,000 และทรงพระกรุณาโปรดเกล้าฯ พระราชทานเครื่องยศในเวลาพระราชทานพระสุพรรณบัฏ อันประกอบด้วย หีบหมากเสวยไม้แดงหุ้มทองคำลงยาตราปราสาท 1 หีบ หีบหมากทองคำใหญ่ลายจำหลักเครื่องพร้อม 1 หีบ กระโถนทองคำ 1 กระโถน กาน้ำเสวยทองคำทรงมัณฑ์ทองคำ 1 กา
สิ้นพระชนม์
พระสัมพันธวงศ์เธอ พระองค์เจ้าพรรณราย ประทับในพระบรมมหาราชวังมาโดยตลอด ต่อมาเมื่อสมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ ได้รับพระราชทานวังท่าพระแล้ว พระองค์จึงได้ออกจากพระราชวังมาประทับร่วมวังพระโอรสตั้งแต่ปี พ.ศ. 2428
พระสัมพันธวงศ์เธอ พระองค์เจ้าพรรณราย ประชวรพระโรคบิด และสิ้นพระชนม์เมื่อวันที่ 22 มิถุนายน พ.ศ. 2457 เวลา 20:30 น. สิริพระชันษา วันต่อมา เวลาบ่าย 5 โมงเศษ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ในการพระราชทานน้ำสรงพระศพ เมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวง และพระบรมวงศานุวงศ์ สรงพระศพตามลำดับ เจ้าพนักงานประจุกรรมเสร็จแล้วเชิญพระศพลงพระลอง ตั้งบนแว่นฟ้า 2 ชั้น ประกอบพระโกศไม้สิบสอง ตั้งเครื่องราชอิสริยยศและเครื่องสูง สมเด็จเจ้าฟ้าฯ กรมพระยาภาณุพันธุวงศ์วรเดชทรงทอดผ้าไตร 20 ผ้าขาว 40 พับ พระสงฆ์สดับปกรณ์ พระพิธีธรรมสวดพระอภิธรรม มีกำหนด 1 เดือน
พิธีเปิดโอลิมปิกฤดูร้อน 2012
พิธีเปิดการแข่งขันโอลิมปิกฤดูร้อน 2012 จัดขึ้นในวันที่ 27 กรกฎาคม พ.ศ. 2555 ณ สนามกีฬาโอลิมปิก ภายใน อุทยานโอลิมปิก แขวงสตราทฟอร์ด กรุงลอนดอน สหราชอาณาจักร โดยใช้แนวคิด "เกาะมหัศจรรย์" (The Isles of Wonder) ซึ่งได้รับแรงบันดาลใจส่วนหนึ่งจากวรรณกรรม "เดอะ เทมเปสต์" ของวิลเลียม เชกสเปียร์ โดยในการแสดงในช่วงเริ่มพิธีเปิดได้ปรับสภาพสนามให้เป็นชนบทอังกฤษ มีชาวบ้านปิกนิกและนั่งชมกีฬา และมีการจำลองเนินเขาแกลสตันบูรี ซึ่งเป็นสถานที่จัดเทศกาลดนตรีและศิลปะที่มีชื่อเสียง ใช้นักแสดงประมาณ 10,000 คน โดยแดนนี บอยล์ ผู้กำกับภาพยนตร์รางวัลออสการ์ จากภาพยนตร์เรื่อง สลัมด็อก มิลเลียนแนร์ คำตอบสุดท้าย...อยู่ที่หัวใจ เป็นผู้กำกับฝ่ายศิลป์ ส่วนริค สมิธ (Rick Smith) กับ ฆาร์ล ไฮด์ (Karl Hyde) ดูโอของวงดนตรีอิเล็กทรอนิกส์ “อันเดอร์เวิลด์” (Underworld) เป็นผู้กำกับดนตรี
สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าชายฟิลิป ดยุคแห่งเอดินเบิร์ก เสด็จพระราชดำเนินทรงเป็นองค์ประธาน ในการนี้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรพิธีเปิด ในฐานะผู้แทนประมุขของประเทศไทย โดยระหว่างการถ่ายทอดพิธีการทางโทรทัศน์ มีการฉายภาพยนตร์สั้นเกี่ยวกับ “สายลับเจมส์ บอนด์” (James Bond) นำแสดงโดย แดเนียล เคร็ก (Daniel Craig) เนื้อเรื่องเป็นการเดินทางของเจมส์บอนด์เพื่อกราบบังคมทูลเชิญสมเด็จพระราชินีนาถแห่งสหราชอาณาจักรเข้าสู่สนามกีฬาด้วยเฮลิคอปเตอร์
การแสดงในพิธีเปิดนั้นเป็นการเล่าเรื่องราวของสหราชอาณาจักรตั้งแต่ยุคเกษตรกรรม ยุคปฏิวัติอุตสาหกรรม มาจนถึงยุคดนตรีและศิลปะอังกฤษเฟื่องฟู โดยผู้มีชื่อเสียงที่ร่วมแสดง ได้แก่ เคเน็ต แบรนาต์ เจ. เค. โรว์ลิง เจ้าของวรรณกรรม แฮร์รี่ พอตเตอร์ โรวัน แอตคินสัน นักแสดงตลกผู้มีชื่อเสียงจากการรับบท มิสเตอร์บีน และเซอร์ทิม เบอร์เนิร์ส-ลี ผู้คิดค้นเวิลด์ไวด์เว็บ ซึ่งเป็นชาวลอนดอนโดยกำเนิด ส่วนในช่วงการเดินพาเหรดนักกีฬานั้น นอกจากจะมีผู้เชิญป้ายและนักกีฬาถือธงชาติแล้ว ยังมีเด็กถือถ้วยทองแดงสลักชื่อประเทศเพื่อนำไปประกอบเป็นคบเพลิงอีกด้วย สำหรับนักกีฬาถือธงชาติที่มีชื่อเสียง อาทิ ยูเซน โบลต์ นักกรีฑาเจ้าของเหรียญทองโอลิมปิกจากจาไมกา นอวัก จอคอวิช นักเทนนิสชายมือวางอันดับสองของโลกจาก เซอร์เบีย มาเรีย ชาราโปวา นักเทนนิสหญิงมือวางอันดับหนึ่งของโลกจากรัสเซีย เป็นต้น ในส่วนของขบวนนักกีฬาไทย ณัฐพงษ์ เกตุอินทร์ เป็นผู้ถือธงชาติ ส่วนเซอร์ คริส ฮอย นักจักรยานเจ้าของ 3 เหรียญทองโอลิมปิกในการแข่งขันที่ประเทศจีน เป็นผู้เชิญธงสหราชอาณาจักร
หลังจากการเดินพาเหรดเสร็จสิ้น วงอาร์กติก มังกี้ส์ ได้ขึ้นแสดงในเพลง ไอเบตยูลุกกูดออนเดอะแดนซ์ฟลอร์ และ คัมทูเกตเตอร์ จากนั้นจึงเป็นช่วงพิธีการ โดยลอร์ดเซบาสเตียน โคล ประธานคณะกรรมการจัดการแข่งขัน กล่าวต้อนรับเข้าสู่การแข่งขัน จากนั้น นายฌาคส์ ร็อกก์ ประธานคณะกรรมการโอลิมปิกสากล กล่าวแสดงความยินดีและขอบคุณอาสาสมัครที่ร่วมกันทำงานอย่างแข็งขัน และขอให้นักกีฬาทุกคนแข่งขันด้วยความมีน้ำใจนักกีฬาและไม่ใช้สารกระตุ้น เพื่อเป็นตัวอย่างที่ดีแก่นักกีฬารุ่นหลังต่อไป จากนั้น สมเด็จพระราชินีนาถแห่งสหราชอาณาจักร มีพระราชดำรัสเปิดการแข่งขันอย่างเป็นทางการ
ในช่วงพิธีการเชิญธงคณะกรรมการโอลิมปิกสากลนั้น พัน กีมุน เลขาธิการสหประชาชาติ เป็นผู้เชิญธงร่วมกับบุคคลที่แสดงถึงคุณค่าโอลิมปิกอีก 7 คน นอกจากนี้มูฮัมหมัด อาลี นักมวยเหรียญทองโอลิมปิกได้มีส่วนร่วมในการเชิญธงด้วย สำหรับช่วงการปฏิญาณตนนั้นได้เพิ่มการปฏิญาณตนของผู้ฝึกสอนเป็นครั้งแรกของโอลิมปิก จากนั้นจึงเป็นการจุดคบเพลิงโดยเยาวชน 7 คน ซึ่งเป็นตัวแทนของนักกีฬาสหราชอาณาจักรผู้ที่เคยได้เหรียญทองโอลิมปิก จุดช่อคบเพลิงที่เกิดจากการติดตั้งถ้วยทองแดงที่มาพร้อมกับขบวนนักกีฬาแต่ละชาติ จำนวน 205 ถ้วย ประกอบเป็นคบเพลิงโอลิมปิก จากนั้นจึงเป็นการแสดงของ เซอร์พอล แม็กคาร์ตนีย์ ในเพลงดิเอ็นด์ และเฮย์จูด เป็นการปิดท้าย
การตอบรับ
หนังสือพิมพ์ เดอะไทมส์ บรรยายพิธีเปิดว่าเป็น "งานชิ้นเอก" เช่นเดียวกับ เดอะเดลี่เทเลกราฟ ที่กล่าวว่า "เยี่ยมยอด, ตื่นตะลึง, บ้าคลั่ง และเป็นอังกฤษอย่างที่สุด" ในขณะที่หัวหน้านักเขียนข่าวกีฬาของบีบีซี ทอม ฟอร์ไดซ์ เรียกพิธีเปิดว่า "พิสดาร" และ "ขบขัน" และกล่าวว่า "สิ่งที่ไม่มีใครคาดคิดมาก่อนคือพิธีเปิดช่างแปลกพิสดารอย่างสง่างาม, ทั้งประชดประชันเสียดสีอย่างทรงเสน่ห์ และสนุกจนรู้สึกแสบคันอย่างมาก" สองสัปดาห์ให้หลัง โจนาธาน ฟรีดแลนด์จากหนังสือพิมพ์ เดอะการ์เดียน เขียนว่า "แดนนี บอยล์ช่างน่าประทับใจ, พิธีดำเนินไปอย่างงดงามและส่งความรู้สึกถึงผู้ชมได้อย่างชาญฉลาด มันยังคงสะท้อนก้องอยู่ในใจแม้จวนจะถึงเวลาของพิธีปิดแล้วก็ตาม พิธีเปิดครั้งนี้ช่างแตกต่างกับครั้งก่อนหน้าที่ปักกิ่ง ซึ่งต้องขอบคุณไม่เพียงแต่ความตลกขบขันและความแปลกพิสดาร หากแต่รวมถึงการที่พิธีเปิดครั้งนี้ช่างเป็นที่น่ากล่าวถึงเสียจริง"
แม้ว่าเสียงชื่นชมต่อพิธีเปิดจะดังมาจากฝ่ายการเมืองทุกฝากฝั่ง แต่ก็ไม่ใช่ว่านักการเมืองฝ่ายขวาของอังกฤษทุกคนจะชื่นชอบไปกับพิธีเปิดครั้งนี้ นักคอลัมนิสต์ ริค ดิวส์เบอร์รี จากหนังสือพิมพ์เดลี่เมล์ วิจารณ์ถึงช่วงการแสดงดนตรีแนวไกรม์และการแสดงช่วงหน่วยบริการสาธารณสุขแห่งชาติ (National Health Service; NHS) ตลอดจนการแสดงช่วงที่มีครอบครัวหลากหลายเชื้อชาติ ส่วนสมาชิกสภาผู้แทนราษฎร พรรคอนุรักษนิยม เอเดิน เบอร์ลีย์ ประณามช่วงหนึ่งของการแสดงทางทวิตเตอร์ว่า "พวกฝ่ายซ้ายหลากหลายชาติพันธุ์อันไร้ประโยชน์" ส่วนสมาชิกพรรคอนุรักษนิยมหลายคนต่างเพิกเฉยและไม่ใส่ใจต่อความคิดเห็นขอเบอร์ลีย์ รวมถึงนายกรัฐมนตรี เดวิด แคเมอรอน และนายกเทศมนตรีนครลอนดอน บอริส จอห์นสัน